#### DECIZIE

Nr. 9151 din 07.01.2019

Ca urmare a cererii adresate de Tudorica George Catalin, cu domiciliul în sat Joița, com. Joița, str. Calea București, nr. 45, jud. Giurgiu, înregistrată la A.P.M. Giurgiu cu nr. 9151/04.12.2018, în baza Hotărârii Guvernului nr. 1076/2004 privind stabilirea procedurii de realizare a evaluării de mediu pentru planuri şi programe şi Hotărârii de Guvern nr. 918/2010, art. 13, alin. 2, Agenţia pentru Protecţia Mediului Giurgiu decide, ca urmare a consultărilor desfăşurate în cadrul şedinţei Comitetului Special Constituit din data de 07.01.2019 că planul „Dezmembrare teren arabil intravilan cu suprafața totală de 104 000 mp, situat în jud. Giurgiu, com. Joița, CP 087150, sat Joița, sola T43, P 260/68, 260/69, în loturi accesate prin drum de servitute, cu lățimea de 7,00 m”, în vederea aprobării PUZ -ului ce se va implementa în com. Joița, jud. Giurgiu, nu se supune evaluării de mediu conform procedurii aprobată prin H.G. nr. 1076/2004 şi se va emite actul de reglementare, după completarea documentaţiei**.**

**Motivele care au stat la baza deciziei sunt următoarele:**

**Caracteristicile** planului:

- terenul pe care se propune implementarea planului se află în intravilanul com. Joița, jud. Giurgiu, în suprafață totală de 10400 mp folosinţa actuală - teren intravilan arabil şi destinaţia – elaborare și aprobare PUZ pentru dezmembrare, teren arabil intravilan;

- pe teren se propune dezmembrare prin lotizare a suprafeței în 31 de loturi dintre care 29 loturi de 240 mp , un lot de 53 mp (drum de servitute) și un lot de 3387 mp (drum de servitute).

- accesul se va realiza din str. Transformatorului amplasată la nord de loturi;

- alimentarea cu apă – se va realiza din sistem local în prima etapă, iar ulterior se va realiza conectarea la sistemul centralizat al comunei;

- evacuarea apelor uzate menajere se va realiza în bazin betonat vidanjabil;

- energia electrică va fi asigurată de la reţeaua de energie electrică din zonă prin racordarea la rețea;

- energia termică – nu este cazul;

- planul nu este relevant pentru integrarea consideraţiilor de mediu, mai ales din perspectiva promovării dezvoltării durabile;

- din plan nu decurg probleme de mediu relevante;

- în cadrul planului nu apar probleme pentru implementarea legislaţiei naţionale şi comunitare de mediu.

**Caracteristicile efectelor** şi ale zonei posibil a fi afectate:

* probabilitatea, durata, frecvenţa şi reversibilitatea efectelor – nu este cazul;
* natura cumulativă a efectelor – obiectivul va fi amplasat în extravilanul com. Joița, jud. Giurgiu;
* natura transfrontieră a efectelor - nu este cazul;
* riscul pentru sănătatea umană sau pentru mediu (de exemplu, datorită accidentelor) - nu este cazul;
* mărimea şi spaţialitatea efectelor – planul urmează a se realiza pe teren extravilan com. Joița, jud. Giurgiu, având folosinţa actuală de teren extravilan arabil;
* valoarea şi vulnerabilitatea arealului posibil a fi afectat de:

- caracteristicile naturale speciale sau patrimoniul cultural - nu este cazul;

- depăşirea standardelor sau a valorilor limită de calitate a mediului - nu este cazul ;

- folosirea terenului în mod intensiv - nu este cazul;

- efectele asupra zonelor sau peisajelor care au un statut de protejare recunoscut pe plan naţional, comunitar sau internaţional – obiectivul este amplasat în extravilanul com. Joița.

**Modul de informare a publicului pe parcursul procedurii:**

* anunţuri publice ale titularului privind solicitarea avizului de mediu publicate în cotidianul local ,,Giurgiuveanul”, în data de 04.12.2018 şi 28.11.2018.
* nu s-au înregistrat contestaţii din partea publicului şi nu s-au înregistrat solicitări pentru consultarea documentaţiei.

Prezenta decizie poate fi contestată în conformitate cu prevederile Legii contenciosului administrativ nr. 554/2004, cu modificările şi completările ulterioare.

Menţiuni despre procedura de contestare administrativă şi contencios administrativ.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală, considerându-se că acestea sunt vătămate într-un drept al lor sau într-un interes legitim.

Înainte de a se adresa instanţei de contencios administrativ competente, persoanele au obligaţia să solicite autorităţii publice emitente a deciziei sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile este gratuită şi trebuie să fie echitabilă, rapidă şi corectă.